CELEX: 62015CN0178
Language: el
Date: 2015-04-20 00:00:00
Title: Υπόθεση C-178/15: Αίτηση προδικαστικής αποφάσεως την οποία υπέβαλε το Sąd Rejonowy dla Wrocławia Śródmieście (Πολωνία) στις 20 Απριλίου 2015 — Alicja Sobczyszyn κατά Szkoła Podstawowa w Rzeplinie (δημοτικό σχολείο Rzeplin)

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/4
            
         Αίτηση προδικαστικής αποφάσεως την οποία υπέβαλε το Sąd Rejonowy dla Wrocławia Śródmieście (Πολωνία) στις 20 Απριλίου 2015 — Alicja Sobczyszyn κατά Szkoła Podstawowa w Rzeplinie (δημοτικό σχολείο Rzeplin)
   (Υπόθεση C-178/15)
   (2015/C 245/05)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Rejonowy dla Wrocławia Śródmieście
   
      Διάδικοι στην υπόθεση της κύριας δίκης
   
   
      Προσφεύγουσα: Alicja Sobczyszyn
   
      Καθού: Szkoła Podstawowa w Rzeplinie (δημοτικό σχολείο Rzeplin)
   
      Προδικαστικό ερώτημα
   
   Πρέπει το άρθρο 7 της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (1), σύμφωνα με το οποίο τα κράτη μέλη θεσπίζουν τα αναγκαία μέτρα ώστε να παρέχεται σε όλους τους εργαζομένους ετήσια άδεια μετ’ αποδοχών διάρκειας τουλάχιστον τεσσάρων εβδομάδων, κατά τους όρους που προβλέπουν οι εθνικές νομοθεσίες ή/και πρακτικές για την απόκτηση του σχετικού δικαιώματος και τη χορήγηση της άδειας, να ερμηνευθεί υπό την έννοια ότι δάσκαλος ο οποίος έλαβε άδεια για την αποκατάσταση της υγείας του, όπως προβλέπει ο νόμος περί δασκάλων (Karta Nauczyciela) της 26ης Ιανουαρίου 1982 (Dz. U. 2014, αριθ. 191 και 1198), έχει επιπλέον δικαίωμα να λάβει άδεια αναψυχής, σύμφωνα με τις γενικές διατάξεις του εργατικού δικαίου, εντός του ίδιου έτους κατά το οποίο έλαβε και την άδεια για την αποκατάσταση της υγείας του;
   
      (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (EE L 299, σ. 9).